Държавен вестник, бр. 91, 2010 г., стр. 65

БРОЙ  91	
Д Ъ Р Ж А В Е Н  В Е С Т Н И К 	
СТР.  65  
извършва диагностичното уточняване на забо­
ляването, което включва: анамнеза, клиничен 
преглед, пълно биохимично изследване, дифе­
ренцирани лабораторни изследвания, инстру­
ментални изследвания. След това пациентът 
се насочва за консултация с извънболничен 
лицево-челюстен хирург или директно към 
консултативен кабинет в болнично заведение. 
7.1.2. (изм. – ДВ, бр. 65 от 2010 г.) В амбула­
тория за специализирана медицинска/дентална 
помощ лицево-челюстният хирург осъществява 
диагностично уточняване на заболяването. 
7.1.2.1. При спешни състояния се извърш­
ват необходимият лабораторен минимум и 
инструментални изследвания, имащи за зада­
ча да подкрепят диагнозата или да очертаят 
диференциално-диагностичните търсения, след 
което на пациента му се оказва квалифици­
рана медицинска помощ или се насочва към 
хирургическо отделение/клиника на лечебно 
заведение за болнична помощ. 
7.1.2.2. При неспешни и хронични състояния 
се извършва диагностично уточняване на забо­
ляването, което включва анамнеза, клиничен 
преглед, пълно биохимично изследване, дифе­
ренцирани лабораторни изследвания, инстру­
ментални изследвания. След това на пациента 
се оказва квалифицирана медицинска помощ 
(консултация или операция) или се насочва 
към лечебно заведение за болнична помощ. 
7.1.2.3. (изм. – ДВ, бр. 65 от 2010 г.) В хирур­
гичен кабинет на амбулатория за специализи­
рана медицинска/дентална помощ, оборудвана 
с хирургичен инструментариум, операционна 
маса, операционна лампа, условия за стерилиза­
ция, наличен превързочен материал, условия за 
анестезия, могат да се извършват амбулаторни 
операции с малък и среден обем и сложност 
съгласно приложения списък. 
7.1.3. Хирургичното отделение/клиника/
болница разполага с диагностично-консулта­
тивен кабинет. Неговото устройство отговаря 
на изискванията, описани в т. 3. 
7.1.3.1. Приемният кабинет разполага с 
телефонна или друга връзка с хирургичното 
отделение/клиника. 
7.1.3.2. (изм. – ДВ, бр. 65 от 2010 г.) При­
емният кабинет е оборудван с дентален стол, 
апарат за кръвно налягане, стетоскоп, негати­
воскоп, хирургични инструменти и превързочни 
материали за амбулаторни превръзки, катетри, 
дренажи, лекарствен шкаф. 
7.1.3.3. (изм. – ДВ, бр. 65 от 2010 г.) При пос­
тъпване на спешно болен хирургът в приемния 
кабинет е задължен да приеме документацията 
и указанията от насочващия извънболничен 
лекар по дентална медицина/лекар и/или от 
придружаващото медицинско лице, да снеме 
анамнеза, да осъществи основен клиничен 
преглед и назначи необходимия обем спешни 
биохимични и инструментални изследвания. 
При уточнена диагноза или продължаващи ди­
ференциално-дигностични търсения пациентът 
се хоспитализира в хирургичното отделение/
клиника/специализирана болница. В историята 
на заболяването се отразяват назначенията за 
по-нататъшната диагностика, лечение, пред­
оперативна подготовка и др. Осъществяват се 
спешни консултации с анестезиолог, кардиолог 
и други специалисти според спецификата на 
заболяването или възрастта на пациента. 
7.1.3.4. При постъпване на пациент в планов 
порядък, съобразено при необходимост с „Лист 
на чакащите“, хирургът назначава необходими­
те допълнителни изследвания и консултации 
(кардиолог, анестезиолог и други специалисти), 
проверява документацията от осъществените 
изследвания в доболничния етап, подготвя до­
кументацията за хоспитализация (история на 
заболяване, други задължителни формуляри). 
7.1.3.5. Спешно или планово постъпващите 
пациенти се подлагат на задължителен сани­
тарно-хигиенен преглед и обработка. 
7.1.3.6. В операционната (манипулацион­
ната) на хирургическия кабинет, оборудвана 
съгласно посочените стандарти, се извършват 
амбулаторни операции с малък и среден обем 
и сложност, включени в съответния списък. 
7.2. Предоперативен период 
7.2.1. Клиничният преглед на хирургичния 
пациент е специфична диагностична процедура, 
която има две цели: 
Клиничен диагностичен преглед (КДП) – 
изяснява характера на заболяването, неговата 
органна локализация и топика, влиянието или 
засягането от основното заболяване на съседни 
органи и системи, необходимостта от опера­
тивна намеса (показания за операция), нейния 
очакван обем, избор на оперативен достъп и 
оперативна техника, прогноза за очаквания 
резултат и изход. 
Клиничен преглед за оценка на оперативния 
риск (КПООР) – уточнява общото състояние 
на пациента, наличието на придружаващи за­
болявания, шансовете да понесе необходимата 
анестезия и хирургична намеса, в резултат на 
което се уточняват оперативният риск и фак­
торите, които го повишават. 
7.2.2. Клиничен диагностичен преглед: 
7.2.2.1. (изм. – ДВ, бр. 65 от 2010 г.) Кли­
ничният диагностичен преглед на хирургично 
болен като първи етап започва в извънболнични 
условия. Той се провежда от общопрактику­
ващ лекар/лекар по дентална медицина или 
специалист лицево-челюстен хирург в амбула­
тория за специализирана медицинска помощ, 
медицински център, медико-дентален център, 
диагностично-консултативен център. Свързан 
е с уточняването на възможностите за амбу­
латорно лечение. 
7.2.2.2. При изчерпване на диагностичните 
възможности на извънболничната помощ, при 
уточнена насочваща или сигурна диагноза, 
представляваща показание за хирургическа